કોંગ્રેસ દ્વારા છેલ્લા કેટલાક સમયથી મોંઘવારી મુદ્દે કેન્દ્ર અને રાજ્યમાં ભાજપની સરકાર સામે ભીંસ વધારી દઈ તેને બાનમાં લેવાનો પ્રયાસ કરી ઉગ્ર દેખાવો કરાઈ રહ્યા છે. કોંગ્રેસ દ્વારા લોકોને સાથે રાખી મોટાપાયે ઠેર ઠેર દેખાવો કરવામાં આવી રહ્યા છે. નવસારીમાં પણ વિજલપોર ખાતે નવસારી જિલ્લા પ્રમુખ ધર્મેશ પટેલની આગેવાનીમાં મહારેલીનું આયોજન કરી મોંઘવારીનો વિરોધ કર્યો હતો. આશાપુરી મંદિરથી રામનગર સુધી નીકળેલી રેલીમાં વિજલપોર શહેર કોંગ્રેસ પ્રમુખ જગમલ દેસાઈ, જલાલપોર તાલુકા કોંગ્રેસ પ્રમુખ જીતુભાઈ પટેલ ઉપરાંત મુન્નાભાઈ પાંચાલ, ભરતભાઈ પટેલ, ધર્મેશભાઈ પટેલ, પરિમલ પટેલ, અશોકભાઈ પટેલ, મહિલા પ્રમુખ મીનાબેન માંગલે સહિત અગ્રણીઓ ઉપસ્થિત રહ્યા હતા. ભાજપની હાય હાય બોલાવી પેટ્રોલ-ડીઝલના અસહ્ય ભાવવધારો ઘટાડવા માગ કરી હતી.